《冬夜刘平子过中林居话别》
明代·李之世

淅淅疏林惊暮鸦，涓涓零露滴蒹葭。叫云雁起他乡思，泛月人归午夜槎。

阶冷茶烟清竹色，杯长语澹落灯花。龙潭剩有重游约，吩咐山灵护碧霞。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。